Sonra, daha dəhşətli bir hal. Mən “dəhşətli” sözünü hissə qapılıb işlətmirəm. Diqqət verin, yenə ombudsmanın məruzəsində nə deyilir? Ombudsmanın məruzəsində deyilir ki, dövlət hesabına göstərilən, yəni 2 manata göstərilən hüquqi yardıma görə ödənilən məbləğin həddindən artıq az olması o demək deyil ki, vəkillər vətəndaşların hüquqlarının müdafiəsində maraqlı olmurlar. Nəticədə dövlət hesabına hüquqi yardımın göstərilməsi, bir qayda olaraq, xüsusi müəyyən edilmiş vəkillərə həvalə olunur. Yəni müstəntiqin, prokurorun əlaltısına. Vəkillər Kollegiyasında bu hamıya məlumdur. Növbətçi vəkillər var. Təkrar edirəm, növbətçi vəkillər var. Müstəntiq onu çağırır, vətəndaşın hüququnu pozur, yeri gələndə vəkilin yanında təqsirləndirən şəxsi döyür. Bəli, bu faktlar var. Ona işgəncə verir, onun sənədlərini saxtalaşdırır. Həmin 2 manatlıq növbətçi vəkil də istənilən məsələyə qol çəkir.